Document ID: 31996R1516

Uredba Komisije (EGS) št. 1516/96
z dne 29. julija 1996
o spremembi Priloge I k Uredbi (ES) št. 2771/75 o skupni ureditvi trga za jajca
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trga za jajca [1], kakor je bila nazadnje spremenjena z Uredbo Komisije (ES) št. 2916/95 [2], in zlasti člena 8(13) Uredbe;
ker vsebuje Priloga I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi in o skupni carinski tarifi [3], kakor je bila nazadnje spremenjena z Uredbo (ES) št. 1192/96 [4], sedaj veljavno kombinirano nomenklaturo;
ker številna poimenovanja v Prilogi I k Uredbi (EGS) št. 2771/75 ne ustrezajo več kombinirani nomenklaturi; ker bi bilo zato treba spremeniti Prilogo I k tej uredbi in ker bi bilo zaradi jasnosti treba te spremembe vključiti v prilogo, ki bi nadomestila Prilogo I;
ker so ukrepi, predvideni v tej uredbi, skladni z mnenjem Upravljalnega odbora za perutninsko meso in jajca,
SPREJELA NASLEDNJO UREDBO:
Člen 1
Priloga I k Uredbi (ES) št. 2771/75 se nadomesti s prilogo k tej uredbi.
Člen 2
Ta uredba začne veljati 1. avgusta 1996.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. julija 1996

Labels: 3
17